Am wakken i d-nenna yakan, tasnazmult d tiẓri wessiɛen, imi yal yiwen yessumer-d taɣult I tzerrew tesnazmult, ilmend n tmuɣli n yal Amaẓray. Ad neqqim deg wawal i d-yenna P.GIURAUD: llan wid i iḥesben taẓuri d tsekla am wakken d askar n taywalt i ireṣṣan ɣef unagraw n uzmul. Ihi tasnazmult, terra lwelha-s ɣer wayen yellan d asnulfu aseklan, am: ungalen, tullizin,amezgun, d wayen akk yellan d tawsit n tsekla, d asnulfu yesɛan anamek neɣ d taẓuri. Iswi n tesnazmult taseklant d asebgen n unamek daxxel n ugbur Tiẓri-agi n tesnazmult taseklant, tewwi-d aẓar ɣer uxeddim n yimselɣiyen n Rrus. Imi nutni xeddmen-as taṣleḍt taɣessawit i wayen i d-yenulfan d aseklan, deg yiseggasen n 20. Ay-agi d ayen iɣef i d-iwekked fell-as P. GIURAUD imi i d-yenna: tiẓri-agi n tesnazmult tewwi-d aẓar ɣer uxeddim n yimselɣayen n rrus, deg useggas n 20 ḥesben azɣan aseklan am wakken d tazrawt taɣesawit i wegbur 30.